**Ajka Város Önkormányzata Képviselő-testületének 16/2022. (VI. 22.) önkormányzati rendelete**

**a telekadóról szóló 25/2015.(XI.30.) önkormányzati rendelet módosításáról**

Ajka Város Önkormányzatának Képviselő-testülete Magyarország Alaptörvénye 32. cikk (1) bekezdés h) pontjában foglalt felhatalmazás alapján a helyi adókról szóló 1990. évi törvény 1. § (1) pontjában meghatározott feladatkörében eljárva a következőket rendeli el:

**1. §**

A telekadóról szóló 25/2015.(XI.30.) önkormányzati rendelet 5. § (2) bekezdése helyébe a következő rendelkezés lép:

„(2) A telekadó éves mértéke 5 Ft/m2 a Tr. 1. melléklet 1.1. és 1.2 pontjában meghatározott ingatlanok esetében.”

**2. §**

A telekadóról szóló 25/2015.(XI.30.) önkormányzati rendelet 1. melléklete helyébe az 1. melléklet lép.

**3. §**

(1) Ez a rendelet a kihirdetését követő 31. napon lép hatályba.

(2) Az adózóra nézve kedvezőbb adómértéket 2022. július 1-jétől kell alkalmazni.

**Ajka, 2022. június 21.**

**A kihirdetés napja: 2022. június 22.**

**Schwartz Béla sk. Dr. Jáger László s.k.**

**polgármester jegyző**

*1. melléklet*

„*1. melléklet*

**Kedvezményes mértékű telekadóhoz tartozó ingatlanok**

1. Ajka Város Önkormányzata Képviselő-testületének a telekadóról szóló 25/2015. (XI.30.) önkormányzati rendelete (a továbbiakban: telr.) 5. § (2) bekezdésének hatálya alá tartozó ingatlanok:

1.1. Az övezet az 5754. helyrajzi számú (továbbiakban: hrsz.) ingatlan (továbbiakban: ing.) a 0265/2. hrsz. ing. telek sarokpontjától az 5712/3. hrsz. ing. északnyugati sarokpontja, az 5745. hrsz. ing. észak-keleti sarokpontja, az 5747. hrsz. ing. keleti telekhatára, a 02. hrsz. ing. északnyugati telekhatára, az 5749/2. hrsz.ing. délkeleti sarokpontja a 1302. hrsz. ing.ig, az 1302 hrsz-ú ingatlan északnyugati határa. Az 5791/11. hrsz. ing. délkeleti telekhatára, az 5718. hrsz. út dél-nyugati telekhatára, az 5756 hrsz-ú út nyugati telekhatára, az 5755 hrsz-ú Szélesvíz-patak északi telekhatára a 0269/9 hrsz-ú ing. délnyugati sarokpontja, az 5705. hrsz. ing. délnyugati sarokpontja., az 5727. hrsz. ing. déli sarokpontja, az 5753. ing. nyugati telekhatára a 0269/30. hrsz. ing.ig, az 5754. hrsz. ing. nyugati sarokpontjáig határolt terület.

1.2. a 604 hrsz-ú ingatlan, a 605 hrsz-ú ingatlan, a 607 hrsz-ú ingatlan, a 608 hrsz-ú ingatlan, a 609 hrsz-ú ingatlan, a 637/2 hrsz-ú ingatlan, a 1516 hrsz-ú ingatlan, az 1974/4 hrsz-ú ingatlan, az 1974/ 7 hrsz-ú ingatlan, az 1974/8 hrsz-ú ingatlan, az 1974/10 hrsz-ú ingatlan, az 1974/11 hrsz-ú ingatlan, az 1974/12 hrsz-ú ingatlan, az 1974/15 hrsz-ú ingatlan, az 1979/2 hrsz-ú ingatlan, a 2085/2 hrsz-ú ingatlan, a 01285/5 hrsz-ú ingatlan, a 01341/2 hrsz-ú ingatlan, a 01341/5. hrsz-ú ingatlan.

2. A telr. 5. § (3) bekezdésének hatálya alá tartozó ingatlanok:

2.1. Az övezet a 0279. hrsz. Csiger-patak, a devecseri közigazgatási határtól az ajka-pulai összekötő útig, az ajka-pulai összekötő út, a 0279. hrsz-ú Csigere-pataktól a belterületi határig 0278. hrsz. ing. észak-keleti sarokpontjától, az 5712/3. hrsz. ing. sarokpontja és a devecseri közigazgatási határ által határolt terület.

2.2. Az övezet keleti határa a 885/87.hrsz. út, a 885/92. hrsz. ing.-ig, a 885/92. hrsz-ú ing. délnyugati határa, és a 885/92. hrsz-ú ing. nyugati sarokpontjától a 889. hrsz-ú. útig, a 889 hrsz-ú út északnyugati sarokpontja, az 1254/12 hrsz-ú ing. északnyugati sarokpontja az 1253 hrsz-ú útig, az 1246/3 hrsz-ú ing. észak-, és délkeleti telekhatára, az 1247/2 hrsz-ú ing. délnyugati határa és a 889 hrsz-ú út által határolt terület.”

Végső előterjesztői indokolás

**Az 1. §-hoz**

A rendelkezés a kedvezményes, 5 Ft/m2/év mértékű telekadó övezetbe sorolt ingatlanok körét bővíti ki.

**A 2. §-hoz**

A rendelkezés a telekadóról szóló rendelet 1. mellékletét módosítja a kedvezményes, 5 Ft/m2/év mértékű telekadó övezetbe sorolt ingatlanok felsorolásának kiegészítésével.

**A 3. §-hoz**

A rendelet hatálybalépéséről rendelkezik. Mivel a 2022. január 1-jén hatályos adómértéknél kedvezőbb, alacsonyabb mértékű adóról határoz meg a tervezet, nincs akadálya az évközi módosításnak.

A Magyarország gazdasági stabilitásáról szóló 2011. évi CXCIV. törvény 32. §-a szerint a fizetési kötelezettséget megállapító jogszabályi rendelkezés kihirdetése és hatályba lépése között legalább 30 napnak kell eltelnie. Erre tekintettel került meghatározásra a hatálybalépés időpontja.

**Ajka, 2022. június 21.**

**Dr. Jáger László**

**címzetes főjegyző**